പേപ്പട്ടിയുടെ കടിയേറ്റ് ഇരുപതോളം പേര് ചികിത്സയില് തൊടിയൂര്: കല്ലേലിഭാഗം മാരാരിത്തോട്ടം പ്രദേശങ്ങളിലുള്ള ഇരുപതോളം പേര്ക്ക് ഇന്നലെ പേപ്പട്ടിയുടെ കടിയേറ്റു. കല്ലേലിഭാഗം, മാരാരിത്തോട്ടം പ്രദേശങ്ങളിലുള്ളവര്ക്കാണ് കടിയേറ്റത്. റോഡില്ക്കൂടി നടന്നു പോയ പലരെയും നായ ആക്രമിച്ചു. രാവിലെ ഓഫീസിലേയ്ക്ക് പോയ കല്ലേലിഭാഗം വില്ലേജോഫീസ് ജീവനക്കാരിക്കും കടിയേറ്റു. പലര്ക്കും സാരമായ പരിക്കേറ്റു. കരുനാഗപ്പള്ളി താലൂക്ക് ആശുപത്രിയില് ഇവര്ക്കെല്ലാം പ്രാഥമിക ചികിത്സ നല്കിയ ശേഷം വണ്ടാനം മെഡിക്കല് കോളേജ്, കൊല്ലം ജില്ലാ ആശുപത്രി എന്നിവിടങ്ങളിലേയ്ക്ക് അയച്ചു. നാട്ടിലാകെ ഓടി നടന്ന നായയെ ഒടുവില് നാട്ടുകാര് അടിച്ചു കൊന്നു.